### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 20. januar 2021 har vedtaget Magistratens foranstående indstilling af 11. januar 2021.

Magistratsafdelingen for Teknik og Miljø udarbejder notat.

Mindre investeringer i trafikal infrastruktur i 2021 og status på særskilte anlægsbevillinger til store infrastrukturprojekter i perioden 2021-2024.

### Resumé

Indstillingen indeholder anlægsprogrammet for trafikal infrastruktur 2021-2024. Forslaget omfatter dels udmøntning af kapitalbevillinger til planlagte mindre projekter i 2021, dels status på særskilte anlægsbevillinger til store infrastrukturprojekter i 2021-2024.

De foreslåede projekter vil skabe lokal trafiksikkerhed og tryghed for lette trafikanter. I prioriteringen af disse indgår fællesrådenes ønsker og Teknik og Miljøs anbefalinger til forbedring af den trafikale infrastruktur.

Herudover beskrives tidsmæssige forskydninger af allerede meddelte bevillinger til trafikal infrastruktur.

Bruttorammen for anlægsprogrammet for de fire år er 1.253 mio. kr. (2021-priser), inkl. overførsler fra forventet regnskab 2020. Heraf forventes 526 mio. kr. at ligge i 2021, hvoraf 51 mio. kr. er til udmøntning af mindre anlægsprojekter.Nettorammen for 2021-24 er på 1.211mio. kr.

Teknik og Miljø anmoder samtidig om bemyndigelse til at gennemføre åstedsforretninger for projekterne i anlægsprogram 2021.

### Indstilling

At 1)  Kapitalbevillingerne for 2021 til mindre anlægsprojekter, jf. afsnit 5, udmøntes som foreslået til bl.a. hastighedsdæmpende tiltag, opgradering og anlæg af nye stianlæg samt forbedret fremkommelighed på vejnettet.

At 2)  Anlægsprogrammet for trafikal infrastruktur for årene 2021-2024 tages til efterretning, både for større anlæg på særskilte anlægsbevillinger jf. bilag 1 samt mindre anlæg via kapitalbevillinger jf. bilag 2.

At 3)  Teknik og Miljø bemyndiges til at gennemføre åstedsforretninger eller frivillige aftaler for anlægsprojekterne i det aktuelle anlægsprogram 2021 for trafikal infrastruktur.

### Sagens forløb

06-01-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 11-01-2021 Magistraten

Fremsendes til [adresse] med bemærkning, at Magistraten i mødet den 11. januar 2021 anbefaler, at byrådet tiltræder Magistratsafdelingen for Teknik og Miljøs indstilling af 4. december 2020.

Der udarbejdes notat om budgetbehov (anlæg og drift) til ITS (Intelligent Trafik Styring) opdelt på forskellige etaper (skal ikke nødvendigvis være klar til behandlingen af denne indstilling).

Borgmester Dan Hansen roste, at indstillingen fremlægges så tidligt på året, og bemærkede, at der stadig er en stor gruppe projekter, som vi skubber foran os, og at der i den kommende tid vil blive fokuseret på en mere realistisk periodisering.

 20-01-2021 [adresse]

Tilbagesendes Magistratsafdelingen for Teknik og Miljø med bemærkning, at byrådet i sit møde den 20. januar 2021 har vedtaget Magistratens foranstående indstilling af 11. januar 2021.

Magistratsafdelingen for Teknik og Miljø udarbejder notat.